**Årsberetning 2017.**

**Styret har i 2017 bestått av:**

Leder: Trond Erik Bergersen – Helvik Vel

Nestleder: Knut Næsje – Ursvik Vel

Styremedlemmer: Søgnhild Øsvold - Sjøstrand Vel

Terje Larsen - Hellvikskog vel

Harald Opsand – Blylaget Vel

Torunn Stangeland – Bomannsvik vel

Hanne Ree-Lindstad - Berger Vel

Kjersti Beck Skogseid - Ellingstadåsen Vel

Sekretær: Grethe Marie Belboe

Revisor: Arne Lendl fra Nesoddtangen vel

Valgkomite: Per Hopsø fra Bomansvik vel og Arne Lendl fra Nesoddtangen vel

Velforbundets representanter på Stiftelse Hellviktangen:

Representant: Terje Larsen – 1 år

Vara: Trond Erik Bergersen – 1 år

**Medlemmer:**

Vi har 33 medlemsforeninger. En nedgang på 1 vel og 28 medlemmer fra i fjor. Totalt pr. 31.12 representerte vi 2569 husstander.

**Styre- og arbeidsmøter:**

Det ble avholdt 8 styremøter i perioden i tillegg til arbeidsmøter blant styremedlemmer.

Hele styret har i tillegg behandlet saker og vært i kontakt via telefon, egen Facebook-gruppe og på e-post.

Nesodden Velforening har i år arrangert 2 møter for ledere i velene. Dette for å få enda bedre kontakt med våre medlemmer, høre på deres kjernesaker og lære mer av hvordan de har organisert seg.

Velforbundet har også i tradisjonen tro presentert seg for Formannskapet med ønske om kommunale midler tilstøtte for veisikring. (7. mars – 17. oktober).

**Økonomi:**

Driftsinntekter var i 2017 kr 237 922 og driftsutgiftene var kr 240 179. Dette ga et driftsunderskudd på 2 257 kroner. Vi hadde finansinntekter på 2 293 kroner, slik at vi totalt sett gikk med 37 kroner i overskudd.

Vår hovedinntektskilde har normalt vært medlemskontingenten og tilskudd fra Nesodden kommune. Hvert vel betaler 50 kr pr medlem. Beløpet fastsettes på årsmøtet. Medlemsinntektene for 2016 var 129 300. I 2017 mottok vi 60 000 til driftsstøtte fra Nesodden kommune, og 65 000 til veilys/trafikksikkerhetstiltak.

**Veisikrings- og støttemidler.**

Sjøstrand og Hellvik har fått utbetalt støtte i år. Det er videre bevilget penger til ISI-banen. Dette vil bli utbetalt når arbeidet er utført. Vi disponerer nå nærmere 180 000 kr som er tilgjengelig for velene til støtte for veisikring og andre formål.

**MVA kompensasjon:**

I alt 23 500 frivillige lag og organisasjoner fikk utbetalt momskompensasjon på til sammen 1,32 milliarder kroner. Avkortingen var på 27,2 prosent av det godkjente beløpet.

Vi søkte om å få refundert kr 39.393, og kr 26.022 ble godkjent. Av dette fikk vi tildelt 72,8%, altså kr 18.946. MVArefusjon for strøsandkasser ble ikke godkjent.

Disse har fått mva refusjon av Lotteristiftelsen:

BJØRNEMYR 1 854

FJORDVANGEN 2 848
HELVIKSKOG    87 077
HELVIK            12 908
NESODDEN VELFORBUND 18 946

TJERNSKOGEN  2 360
URSVIK     11 368

SOLÅSEN 277

SPRO 2 427

**Grasrotandelen:**

Vi fikk utbetalt kr 1 866 i 2017.
De som ønsker å gi sin grasrotandel til Nesodden Velforbund: organisasjonsnummeret vårt er 970994912 eller søk oss opp på www.norsk-tipping.no/grasrotandelen. Statistikk finnes her: https://www.norsk-tipping.no/grasrotandelen#search=970994912.

**Møte med lederne i velene:**

Nesodden Velforbund ønsket nærmere kontakt med velene. Derfor vil vi arrangere møter gjennom året mellom velforbundets styre og lederne i velene. To møter er avholdt; 19. oktober 2016 og 7. mars 2017. Tema for møtene har vært velenes utfordringer, informasjon fra velenes fellesorganisasjon, veilys i private veier og utfordringer med kommunikasjon med kommunen. Ordfører Nina Sandberg deltok også på møtet den 7. mars. Møtene har vært diskusjonsmøter og har vært meget vellykkede.

**Veilys:**

Arbeidet med veilys har ikke kommet særlig lenger. Arbeidsgruppa som er etablert sammen med kommunen har ikke fungert. Det kan være flere årsaker til det; kommune har etter vårt syn ikke vist høyt fokus på dette, og vi har ikke vært noen pådriver heller. Velforbundets syn er at ansvar for veilys bør være kommunalt. Dette er kommentert i møter med ledere for velene, i velavisen og på våre internettkanaler. Aktuelt nå er å ha dialog med ledelsen i kommunen for å diskutere ansvar for veilys i private veier på nytt.

Dette er en prinsipielt viktig sak som berører våre medlemmer. Dvs. den berører de som bor i en privat vei. Kun noen få veilag er medlem av NVF. Styret ønsker fornyet fullmakt til å føre saken mot kommunen og forhandle fram en løsning. Dette kan medføre kompromisser som berører veilagene, derfor ber vi om støtte.

**Innfartsparkering:**

Innfartsparkering har blitt reist som et tema for frustrasjon; de som er avhengig av dette f.eks. pga. levering i barnehage er frustrert fordi de ikke finner parkering når de skal på jobb, mens de som bor nær bussen, eksempelvis Tangen-området, er frustrert fordi de ikke finner plass til egen bil pga. pendlerparkering i nærmiljøet. Styret har startet fokus på dette og vil følge opp i dialog med velene og kommunen.

Dette er tatt opp i møte med ledere av velene. Ulike forslag kom opp, men hovedanbefaling var å be kommunen å arrangere en undersøkelse for å forstå brukernes behov. NVF kan evt. bistå med dette.

**Fellesvellets avis:**

Fellesvellets avis er NVFs viktigste kommunikasjonskanal og var i perioden 2011 – 2015 en ren nettavis. I 2016 etablerte vi et samarbeid med Nesodden Folkeopplysningsråd om å trykke avisen sammen med Foreningsnytt.

Det ble utgitt 2 aviser sammen med Foreningsnytt i 2017.

Styret har hatt det redaksjonelle ansvaret og Grethe Marie Belboe har hatt ansvaret for å redigere det redaksjonelle stoffet og produsere avisen. Kommentarer «på bygda» er at dette er en positiv tilbakevendende avis. Det ble i 2017 ikke solgt noen annonser i nettavisen. Det er heller ikke ønskelig, da dette vil komme i konflikt med samarbeidet vi har med Foreningsnytt.

Fellesvelets avis på papir en er viktig informasjonskanal for alle velene på Nesodden. Det viser seg å være vanskelig å treffe mange lesere kun gjennom Facebook og nettavis. Gjennom en papiravis i alles postkasser gjøres innbyggerne oppmerksom på at det skjer noe i lokalmiljøene på Nesodden. De enkelte velene er velkommen til å publisere gjennom fellesvelets avis.

**Websiden vår -** [**www.nesoddenvelforbund.no**](http://www.nesoddenvelforbund.no)**:**
Vi har i året som har gått, brukt websiden aktivt og oppdatert med hendelser som vi har vært opptatt av. Vi har også vært ganske aktiv på Facebook-siden. Vi jobber kontinuerlig med å oppdatere innholdet på websiden og på Facebook for å gjøre disse så brukervennlig og aktuelle som mulig.

**Strøsand:**

1. oktober var fristen for bestilling. Fristen er satt for å være forberedt til vinteren setter inn. -Og for å få strøsanda så rimelig som mulig, ved at flest mulige vel forholder seg til denne datoen.

I løpet av vinteren, har 16-17 vel benyttet seg av ordningen. Det gjør at medlems-velene slipper å betale moms, som NVF betaler.

Etterfylling av strøsand-kasser ble det også i år, da det kom mye snø på "ny-året". Noen få vel måtte vente litt på etterfylling, da fuktig strøsand hadde frosset. Straks tørr strøsand var tilgjengelig, ble kassene fylt opp.

Men vi kom relativt greit gjennom denne vinteren også. Samarbeidet med leverandøren går som vanlig, fint.

**Stiftelsen Hellviktangen:**

NVFs representant i stiftelsens styre har dette året vært Terje Larsen. Vararepresentant har vært

Trond Bergersen.

**Vellenes Fellesorganisasjons (VFO) 2017:**

Nesodden Velforbund var også i 2017, tilsluttet Vellenes Fellesorganisasjon (VFO). Alle medlemmer i NVF er automatisk også medlemmer i VFO og kan benytte seg av medlemsfordelene der. Dette gjelder også for veilag dersom de melder seg inn i Nesodden Velforbund.

Nesodden, april, 2018

Styret